Groen Vingers: Tuinmaak in houers
Laat Frances Tophill jou met meer as 40 projekte vir kreatiewe houers wys hoe om dikwels misgekykte potte ten beste te benut in jou tuin – of dit nou ’n beskeie balkonnetjie, ’n klein stoepie of net ’n vensterbank is.
Daar is altyd plek vir ’n bietjie groenig­heid in ’n mens se lewe. Of jy nou iets vars by jou kombuistuin wil voeg of sukkulente op jou vensterbank wil uitstal, houers maak dit moontlik om die natuur in die kleinste en moeilikste plekkies in te bring.
Frances dek ’n verskeidenheid plant­skemas en soorte houers – van kruike en trôe tot gestapelde potte en hang­mandjies. Sy gee raad oor die beste plante vir houers, van bonsaibome en bolle tot rankplante en snyblomme. Leer hoe om ’n lewende muur te skep, ’n metaalpot vir ’n dammetjie te gebruik, ’n geut­pyp met aarbeie te beplant of selfs jou eie potte te maak. Met die kreatiewe idees in hierdie boek, kan jy enige tuin met net ’n paar houers in iets besonders omskep.
Tuinmaak in houers / Frances Tophill -- Metz Press, Augustus 2017; 160 p. ; sagteband. -- ISBN 9781928376316
Tuinmaak in houers,
4 Januaarie 2018.
Teken per e-pos in by Groen Vingers:
Saai- en Plantgids
Teken in op RSS-voer
Meer oor Groen Vingers
Oorweeg asseblief 'n donasie in Bitcoin: 179nZqSyFmYPcvu4ZU733PgXBKUYXcy9DD. Theme images by dfli. Powered by Blogger.